***Dragi moji prvopričesnici!***

Ovim putem vam se javlja vaša vjeroučiteljica i želim da ste mi dobro. Vjerujem da redovito učite i radite sve ono što vam vaša učiteljica šalje. Kao što znate svaki naš sat je započinjao i završavao molitvom, pa tako nastavimo i sada, neka svaki vaš dan započne i završi molitvom. Ja molim za vas i želim da se čim prije vratimo u našu školu. ☺

 Šaljem vam upute za rad kod kuće.

 Zadatak: prije svega mali podsjetnik za vaš *Korizmeni kalendar* (onaj što smo u bilježnice zalijepili) pogledati koje boje prevladavaju na križevima, jer one će vam otkriti kakvi ste u korizmenom hodu. Ako se prisjetite zadnje smo radili Sedam svetih sakramenata (koje ste trebali naučiti). Vjerujem da jeste. Stoga ćete u vašim RB str.79. riješiti 3.zadatak kako biste potvrdili da ste naučili sedam svetih sakramenata.

U bilježnice iz vjeronauka zapišite: **Sakramenti- vidljivi znakovi i darovi**

( naslov)

|  |  |
| --- | --- |
| SAKRAMENTI | ZNAKOVI |
| Krštenje | Sveta voda, bijela haljinica, krsna svijeća – dijete sam Božje  |
| Potvrda | Sveto ulje –primam Duha Svetoga |
| Euharistija  | Kruh i vino- postaju Tijelo i Krv Kristova |
| Pomirenje  | Polaganje ruku – Bog oprašta naše grijehe  |
| Bolesničko pomazanje  | Sveto ulje – Bog nam daje snagu, strpljenje i mir. |
| Sveti red | Polaganje ruku- posvećen za službu Bogu i narodu. |
| Ženidba  | Prstenje – obećanje i vjernost |

Za one koji žele znati više mogu zaigrati i kratki kviz na ovoj stranici <https://learningapps.org/watch?v=pwmqxyzz217>

Puno vas pozdravljam, pazite na sebe i svoje bližnje,

 vaša vjeroučiteljica Mirjana!